

Distrikt 2260

**Sekretær 2016-17**

**Referat fra utvidet distriktsrådsmøte 19. januar 2017**

**Til stede:**

*Ledergruppa:* DG Johan Østby, IPDG Jon Ola Brevig og DT PDG Elsa Nysveen.

*Distriktskomiteene:* PDG Lena Mjerskaug (medlemsutvikling) og PDG Jan Sverre Hanssen (DRFCC Rotary Foundation), PDG Elsa Nysveen (opplæring), Jan Walbeck (kommunikasjon) og DYEO Jutta Bachmann (ungomdstjenesten). I tillegg møtte også Kristin Samulelsen (ass. DYEO), Oppegård RK, som er Bachmanns assistent i ungdomsarbeidet i distriktet.

*AG-er:* Even Jahren (A), Jan Sverre Hanssen (fung. B), Einar Smedsvig (C), PDG Elsa Nysveen (fung. E), Rein Grefslie (F), Jarle Gausen (G) og Arne Skaugen (H).

*Distriktsadministrasjonen:* Johnny Rivli (DICO), Kjell Sørli (kasserer), kommunikasjonsansvarlig Jan Walbeck og Per Kongsnes (sekretær).

**Forfall:**DGE Yvona Holbein (International Assembly, USA), DGN Rune Magnussen, AG Hans-Kristian Greaker (D), Ole A. Seipajærvi (samfunnsprosjekter),

**Møtetid:** 18.30 – 21.35

**Møtested:** Familiens Hus, Enebakk

**Møteleder:** DG Johan Østby

DG Johan Østby ønsket velkommen og åpnet møtet. Han overlot så ordet til lederen for distriktets TRF-komité, Jan Sverre Hanssen, som orienterte om

**Status for prosjekter og TRF-søknader**

Hanssen ga en redegjørelse om de prosjektene som er på gang i 7 av distriktets klubber.

På [www.rotary.org/myrotary/therotaryfoundation](http://www.rotary.org/myrotary/therotaryfoundation) finnes gode forklaringer på hvordan prosjekter kan planlegges, og hvordan man kan søke på TRF-midler. Vedlagt er også oversiktlige oppsett på hva som kreves av søknad og rapportering. (Vedlegg 1 til referatet)

Ved fristens utløp var det kommet inn 7 søknader til District Grant.

Årets andel av DDF[[1]](#footnote-1)-midler som kan benyttes av DG var USD 17.418. Hele beløpet er fordelt. (Se vedlegg 2 til referatet)

Det er p.t. 3 klubber som planlegger Global Grant-prosjekter. Det er Nesodden, Eidsvoll og Ås. Ved GG-prosjekter registrerer klubbene selv prosjektene på [www.rotary.org/myrotary](http://www.rotary.org/myrotary) .

Vi har her begrensede midler (se vedlegg)

Alle sender sine søknader til distriktets TRF-komité uansett om det dreier seg om støtte fra Disitrict Grant eller Gobal Grant. Søknader på Global Grant forutsetter at det er et internasjonalt prosjekt med samarbeidspartner i et annet land, og at prosjektet har et omfang som tilsvarer et totalbudsjett på minimum USD 30 000, hvorav TRF vil kunne dekke inntil 50 %.

Han viste til at TRF-komitéen har et ønske om at klubbene skal lykkes, og har derfor en velvillig behandling av innkomne søknader.

Han vist også til et godt samarbeid med Malmberg på RI-kontoret i Zürich.

**Feiring av TRFs 100-årsjubileum i 2017**

IPDG Jon Ola Brevig, som var leder for den interne arbeidsgruppa i distrikt 2260 som forberedt forslag til aktiviteter i forbindelse med jubileet, orienterte om mulige aktiviteter og aktivitetsdager. Han presiserte at hovedmarkeringen, selve «bursdagen», ville bli markert i Atlanta 14. juni 2017.

Han viste til at distriktet har foreslått for klubbene aktiviteter, fordi når et av verdens største humanitære fond, The Rotary Foundation (TRF) med Bill Gates på laget, har bursdag, bør vi utnytte muligheten til å få litt oppmerksomhet. Han stilte derfor spørsmål om klubbene har bestemt seg for noen 100-årsarrangementer, og om de i den forbindelse hadde egne jubileumskomitéer.

Han viste også til at det er det er mye nyttig å se på distriktets hjemmeside:

[http://d2260.rotary.no/no/nyhetsdetaljer/79#.WHeSe5Uix9B](http://d2260.rotary.no/no/nyhetsdetaljer/79)

I tillegg til dokumentet som beskriver ideer til aktivitetene, ville klubbene kunne finne mer informasjon på <http://d2260.rotary.no/file-manager/file/Jan%20Walbeck/100ars-Jubileum>,

og på [http://centennial.rotary.org/](http://centennial.rotary.org/%20) [http://centennial.rotary.org/en/history-rotary-foundation.](http://centennial.rotary.org/en/history-rotary-foundation.%20)

Arbeidsgruppen har foreslått følgende aktuelle tilstelninger på klubbnivå:

* En TRF-jubileumsdag (bursdag) i klubben
* Internasjonal matfestival (i klubben eller for nærmiljøet)
* Felles Rotary-dag flere steder i distriktet

Komiteen foreslår også at tirsdag 9. og onsdag 10. mai kan brukes til tidlig (kl. 05.30) oppmøte med aksjon på trafikk-knutepunkter, eks. jernbanestasjoner med Rotary Roll-up, brosjyrer, kaffe og boller.

Under diskusjonen etter orienteringen ble det pekt på at jubileet i seg selv er en god anledning til å drive «reklame» for Rotary, men at det kanskje kunne være større effekt å benytte muligheten lokalt i klubbene i forbindelse med for eksempel bygdedager.

Konklusjon:

Jon Ola Brevig og Jan Walbeck lager materiell som kan sendes elektronisk til klubbene til bruk i forbindelse med eventuelle aksjoner.

Temaet bør tas opp på den kommende PETS.

**Ungdomsutvekslingen – status og utfordringer**

Temaet ble presentert av DYEO Jutta Bachmann.

Bachmann startet sin orientering med å vise til følgende facebook-melding fra en av de norske studentene som akkurat nå er på utveksling, og hvor meldingen tydelig viser hvilke inntrykk og påvirkninger studentene kan få:

Jeg har den siste uken bodd med de lokale på øyen Tanna ute i Stillehavet som tilhører U-landet Vanuatu. Selv om jeg dro over for å hjelpe en lokal bygd sammen med fantastiske Rotary, har det denne reisen også hjulpet meg. Jeg har utfordret meg selv utallige ganger i løpet av 5 lange dager, og jeg er en million erfaringer rikere og generelt styrtrik på opplevelser. Jeg har også veldig stolt representert både Kløfta og East Maitland Rotary i tillegg til Norge, og uten å være dramatisk reiser jeg tilbake til Australia på mandag som en annen person. Å leve i det man kaller et emerging country, nr. 134 på HDI listen der Norge og Australia er nr. 1 og 2, har for en norsk 17-åring vært veldig sunt og en ekte reality check. Tusen takk!

Hun gikk deretter over til å vise hvordan ungdomstjenesten er bygget opp i den norske delen av Rotary-organisasjonen.

Norfos ungdomsutvekslingskomitéhar følgende sammensetning og oppgaver:

*1 MDYEO[[2]](#footnote-2)*

* Tilsettes av (etter forutgående utlysning på rotary.no) og rapporterer til Norfos styre
* Utnevnes av Norfo for 3 år, men mulighet for forlengelse

*3 korrespondenter*

* Utnevnes av Norfos styre etter forutgående utlysning på rotary.no samt innstilling fra MDYEO
* ivaretar kontakt mellom utvekslingsdistriktene i Norge og utlandet
* USA/Canada, Sør Amerika, Asia/Australia/New Zealand/Europa (områdene som fordeles på korrespondentene)

*1 Short-termansvarlig*

* Utnevnes av Norfos styre for 3 år, med mulighet for forlengelse

*6 DYEO-er*

* Hvert distrikt er representert ved sin distriktsansvarlig for ungdomsutvekslingen

*Ass. DYEOer*

* 3 distrikter har slike assistenter

MDYEOs oppgaver

* Koordinere aktiviteter som er felles
* Gjennomføre obligatorisk introduksjonskurset (kultur, språk)
* Gjennomføre frivillig Norgestur
* Anskaffe felles promoteringsmateriell for distriktene og sørge for at de er oppdatert til enhver tid
* Anskaffe effekter for outbound utvekslingsstudentene
* Rapportering av inbound utvekslingsstudenter til RI
* Ajourholde hjemmesiden ungdomsutveksling.rotary.no samt bidra til at innholdet for ungdomsutvekslingen i Norge på rotary.no er oppdatert til enhver tid
* Gjennomføring av årlig orienterings- og informasjonsmøter for de studenter som skal reise ut og deres foreldre/foresatte
* Inngåelse av reiseforsikringsavtale som tilfredsstiller RI sine regler for outbound utvekslingsstudentene
* Gjennomføring av “ungdomsutvekslingsprogrammet” på den årlige distriktskonferansen utvekslingsstudentene i Norge deltar på (DYEO pleier å gjøre det)
* Delta på og representere Rotarys ungdomsutveksling i Norge på nasjonale møter og internasjonale konferanse, iht føringer fra Norfo
* Med mer

Korrespondentenes oppgaver

* Ansvar for all formell kontakt mot utenlandske distrikter og samarbeidsparter
* Kontakt med de 6 Rotarydistriktene v/DYEO-ene mht utvelgelse av utvekslingsland og distrikt
* Mota/videreformidle dokumentasjon/søknader fra outbound utvekslingsstudentene til kontaktene i andre land/distrikt som er godkjent av RI
* Sende “Velkommen til Norge” – hilsen til inbounds
* Følge opp inngåtte utvekslingsavtaler gjennom utvekslingsåret
* I samarbeid med DYEO forestå saksbehandling over landegrensene ved uforutsette forhold, spørsmål om early return
* 1 av korrespondentene (O. Midtskog, som er dataspesialist) har tatt på seg oppgavene i sammenheng med databasen: https://database.rotary-yep.net
* DYEO skal være kopiadressat på all korrespondanse fra korrespondenten og korrespondenten skal være kopiadressat på all korrespondanse fra DYEO med unntak av “personlige hilsener” til in- og outbounds.

Short-term ansvarliges oppgaver

* Del av multidistrikt-teamet
* Koordinere short-term utveksling
* Sommercamps
* Family-to-Family utveksling
* Kontakt: Vivianne Jodalen (Skedsmokorset Rotaryklubb) vjodalen@online.no, tlf 9084345
* Info om camps og søknadssjemaer:

Ytterligere informasjon finnes på

[http://rotary.no/no/internasjonale-sommerleire-2017#.WIM6FGQrKL0](http://rotary.no/no/internasjonale-sommerleire-2017)

* Ingen kostnader påløper for klubbene
* Enkelt søknad som underskrives av en klubb og DYEO

Distriktsguvernørens ansvar og oppgaver

* DG har ansvar for samtlige av distriktets aktiviteter, herunder gjennomføring av ungdomsutvekslingen i sitt distrikt
* Utnevner en tillitsvalgt til vervet som DYEO, som leder arbeidet med ungdomsutvekslingen i distriktet på vegne av DG
* Har ansvar for å utnevne en “protection officer” (PO) i distriktet – vanligvis er dette DYEOen, men kan også være en annen person
* Hovedansvar for utveksling i distriktet ligger hos DG

DYEOs ansvar og oppgaver

* Informere, promotere, motivere og inspirere klubbene til ungdomsutveksling
* Sørge for fyllestgjørende informasjon til outbound studenter og formidle informasjon som kommer fra multidistriktets korrespondenter eller andre
* Planlegge og arrangere “ambassadørkurs” for outbounds, deres foresatte og rådgivere/ CYEO[[3]](#footnote-3)
* Deltar i møter i Multidistriktets regi (3 møter per år)
* Forberede og sertifisere klubbpresident, CYEO, CC, vertsfamilier forkant av studentenes ankomst
* Forberede og inspirere den enkelte klubb på vertskapsrollen
* Følge opp klubbrådgivere, inbound og outbound utvekslingsstudenter jevnlig og yte bistand i vanskelige saker samt ha tett kontakt og samarbeid med angjeldene korrespondenter
* Følge opp/sikre at alle inbound og outbound utvekslingsstudenter sender regelmessige rapporter (minimum 4 i løpet av utvekslingsåret) og at evt. problemer som omtales i rapportene blir adressert og fulgt opp
* Følge opp rebounds, alumni
* Deltar i møter i Multidistriktets regi (3 stykk per år)
* Forberede og sertifisere klubbpresident, CYEO, CC, vertsfamilier forkant av studentenes ankomst
* Forberede og inspirere den enkelte klubb på vertskapsrollen
* Følge opp klubbrådgivere, inbound og outbound utvekslingsstudenter jevnlig og yte bistand i vanskelige saker samt ha tett kontakt og samarbeid med angjeldende korrespondenter
* Følge opp/sikre at alle inbound og outbound utvekslingsstudenter sender regelmessige rapporter (min. 4 i løpet av utvekslingsåret) og at evt. problemer som omtales i rapportene blir adressert og fulgt opp
* Følge opp rebounds, alumni
* Være behjelpelig med godt informasjonsmateriell til hjelp for klubbene
* Følg opp at GF-formen[[4]](#footnote-4) er fylt ut og returnert uten unødig opphold
* Delta på distriktsarrangementer som PETS/DTA, DTT, og presidentsamling, klubbesøk og distriktskonferansen i eget distrikt
* Sørge for at studenten før hjemreise får Rotarydiplom/bevis for at de har vært utvekslingsstudenter i Norge
* Intervjue potensielle outbounds (sammen med klubbene), sjekk at søknadene er komplette, at alle har underskrevet, og oversende til korrespondenten
* Legge inn all informasjon om outbounds, scanne søknaden, osv. i databasen
* Holde kontakt med studentene (bruker gjerne FB)
* Delta på nasjonale og internasjonale konferanser relatert til Rotarys ungdomsutvekslingsprogram (iht det enkelte distrikts interne fastlagte policy)

Hva skjer i et utvekslingsår?

Oktober: Intervjuer i klubber

1. november: Søknadsfrist for outbounds

November/desember: Sertifiseringsmøter[[5]](#footnote-5)

Desember: DYEO oversender søknadene til korrespondentene

Januar: Vårmøte for korpset, landevalg, korrespondenter intensiverer kontakt med mulige distrikter i utlandet

Februar: Skicamp i Nesbyen (alle)

Introduksjonskurs (australske/NZ inbounds)

Mars: Holmenkollen-weekend

April: Ambassadørkurs i distriktene

Mai/juni: Sertifiseringsmøter\* (for klubber som får studenter i august). Disse møtene gjennomføres også resten av året. Viktig at de har blitt gjennomført før studentene kommer.

Juni: Norgestur

Juli/august: Sommercamps i Norge (4 stykker i 2017)

August: Klubbesøk (inspirasjon, motivasjon, finne klubber for studenter)[[6]](#footnote-6)

September: Distriktskonferanse, introduksjonskurs, høstmøte, høstsamling

Tanker og spørsmål til refleksjon og drøfting

Avslutningsvis reiste Bachmann følgende til ettertanke:

* Program på distriktsamling – MDYEO eller DYEO?
* Early return – MDYEO eller DG ansvar?
* Budsjett DYEO-ene har – det finnes store forskjeller alt fra 700 000 til 0; 4 av DYEO-ene får dekket en tur til en internasjonal konferanse med fokus på utveksling)
* Distriktstøtte til klubber (noen distrikter gjør det, bla. 2260, 2305)
* Fordeling av kostnader for Norgesturen – klubber langs veien – distrikter? Norfo?
* Utvekslingsteamet i distriktet: DYEO – ass. DYEO – DGN (at DGN er med er nytt siden vår 2016, for at han/hun vet mye om utveksling når han/hun er DG, også viktig å ha et større team for å gjennomføre alt man vil/ønsker for å engasjere klubber/studenter)
* Skal ass. DYEO-en være med på korpsmøtene? Hvem betaler?
* Hvem betaler detakelse av DYEO-en/ass.DYEO-en i samlingene multidistriktet kaller inn til?
* Trenger flere vertsklubber (vi hadde i år 4 studenter som vi ikke klarte å finne vertsklubber til), hva kan vi gjøre?
* Vi må på utdanningsmesser/ut i ungdoms-/videregående skoler og har bestilt bannere og oppdatert promomaterialet.
* Større fokus på rebounds/alumni (potensielle framtidige medlemmer)

**Vårens kurs**

DT PDG Elsa Nysveen redegjorde for at kursene ville bli konsentrert rundt to hovedtemaer – ungdomstjenesten og Rotary på nett.

Kursene ville bli arrangert både i Akershus og i Østfold slik:

**Ungdomstjenesten**: Akershus**:** Kløfta 19. april kl. 17.30 – 21.00

Østfold: Råde 20. april kl. 17.30 – 21.00

 **Rotary på nett:**  Akershus: Kløfta 4. mai kl. 17.30 – 21.00

 Østfold: Råde 3. mai kl. 17.30 – 21.00

Hun beklaget at det ikke var mulig å kunne starte arrangementene senere på dagen, men håpet at det måtte være mulig å kunne få fri fra arbeid i nødvendig tid for de som skulle delta.

**Oppfølging av lovrådssaken**

DG Johan Østby hadde skaffet til veie 70 eksemplarer 2016-utgaven av MOP-en, som han overleverte til AG-ene i det antall de måtte ha for å kunne levere videre til sine klubber, og delte ut til alle som deltok på møtet.

DG tok også opp nødvendigheten av at klubbene drøftet inngående den adgang som var gitt til å kunne endre på bl.a. frammøteplikten og antall møter pr. måned, jfr klubblovens §§ 7 og 9.

Han anbefalte AG-ene å delta i denne diskusjonen i de enkelte klubbene.

**DGs gjøremål våren 2017**

DG Johan Østby fortalte at han nå hadde kun 3 klubbesøk igjen før han hadde klart å besøke alle de 48 klubbene i distriktet.

Han orienterte om sine planer om å kunne etablere et eget distriktsarkiv, hvor det kunne være samlet alle dokumenter som var gyldige fra guvernørår til guvernørår. Dette vil for eksempel være lovverket for distriktet, gjøremålet til de enkelte valgte lederne, bestemmelser knyttet til de ulike rådsorganer, fonds osv. I et slikt arkiv ville det også være mulig å ha en komplett samling av årsmøtereferater og -protokoller – noe som kunne være til stor hjelp for nyvalgte tillitsvalgte som skal bekle tilsvarende posisjoner.

**Avslutning**

DG Johan Østby takket avslutningsvis for aktiv deltakelse i møtet, hevet møtet og ønsket alle vel hjem.

Flateby, 22. januar 2017

Per Kongsnes

Per Kongsnes

Distriktssekretær 2016-17

1. DDF: District Designated Fund [↑](#footnote-ref-1)
2. MDYEO: Multidistrikt youth exchange officer [↑](#footnote-ref-2)
3. CYEO: Club youth exchange officer [↑](#footnote-ref-3)
4. GF-formen er et dokument som garanterer at studenten har fått plass på en videregående skole. [↑](#footnote-ref-4)
5. Klubber med australske/NZ inbounds [↑](#footnote-ref-5)
6. Kan også tas resten av året – gjerne i forbindes med DGs klubbesøk [↑](#footnote-ref-6)